**ΌΡΟΙ ΣΥΜΜΕΤΟΧΗΣ ΔΙΑΓΩΝΙΣΜΟΥ**

**«ANGRY BIRDS 2»**

Στην Κηφισιά Αττικής σήμερα, 30η Αυγούστου 2019, η εταιρεία με την επωνυμία **«DPG DIGITAL MEDIA ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» (**εφεξής «ΕΤΑΙΡΕΙΑ»), και διακριτικό τίτλο**"**DPG DIGITAL MEDIΑ**"** η οποία εδρεύει στην Κηφισιά Αττικής, επί του 14ου χλμ. Ε.Ο. Αθηνών – Λαμίας, όπως νόμιμα εκπροσωπείται, διοργανώνει διαγωνισμό  για τους επισκέπτες/αναγνώστες της ιστοσελίδας [www.mothersblog.gr](http://www.astrology.gr) στο instagram. Σκοπός των παρόντων αναλυτικών όρων (εφεξής οι «ΟΡΟΙ») είναι ο καθορισμός των όρων συμμετοχής στο διαγωνισμό κάθε ενδιαφερόμενου και της ανάδειξης νικητών στο πλαίσιο αυτού.

Η ΕΤΑΙΡΕΙΑ διατηρεί το δικαίωμα να τροποποιεί μονομερώς τους παρόντες όρους. Η τυχόν μεταβολή των όρων θα πραγματοποιείται κατόπιν προηγούμενης ανακοίνωσης στον οικείο διαδικτυακό τόπο της ΕΤΑΙΡΕΙΑΣ  [[www.mothersblog.gr](http://www.astrology.gr)](http://l.facebook.com/l.php?u=http%3A%2F%2Fwww.Queen.gr%2F&h=xAQGjlGXi&s=1) στο facebook ή/και στο instagram ή σε μέσα μαζικής ενημέρωσης της επιλογής της ΕΤΑΙΡΕΙΑΣ και θα είναι δεσμευτική για κάθε συμμετέχοντα. Η ΕΤΑΙΡΕΙΑ δεν αναλαμβάνει οποιαδήποτε ευθύνη αναφορικά με οποιαδήποτε τροποποίηση.

**1. Δικαίωμα συμμετοχής**. Δικαίωμα συμμετοχής στο διαγωνισμό έχουν όλοι οι ενδιαφερόμενοι οι οποίοι έχουν συμπληρώσει το 18ο έτος της ηλικίας τους, διαθέτουν προσωπικό λογαριασμό στο instagram και ακολουθούν τη σελίδα @mothersblog\_gr. Κάθε ενδιαφερόμενος έχει δικαίωμα μίας μόνο συμμετοχής καθ’ όλη τη διάρκεια του Διαγωνισμού και θα μπορεί να κερδίσει μόνον ένα (1) δώρο. Για τους συμμετέχοντες στο διαγωνισμό δυνάμει του παρόντος όρου, νόμιμος δικαιούχος οιουδήποτε δικαιώματος που προβλέπεται ρητά (π.χ. συμμετοχής στην κλήρωση, δώρου σε περίπτωση ανάδειξης) είναι μόνον ο χρήστης – επισκέπτης που θα κάνει “mention” δυο (2) φίλους του στο post του διαγωνισμού που θα αναρτηθεί στο λογαριασμό Instagram του mothersblog.gr ([www.instagram.com/mothersblog\_gr/](http://www.instagram.com/mothersblog_gr/)). Προχωρώντας στην ανωτέρω ενέργεια, o ενδιαφερόμενος ρητά αποδέχεται τους Όρους Χρήσης του διαδικτυακού τόπου  [www.mothersblog.gr](http://www.astrology.gr) .

2.    **Αποκλειόμενα πρόσωπα.** Οι εργαζόμενοι της ΕΤΑΙΡΕΙΑΣ καθώς και όσοι συνδέονται με αυτούς με συγγένεια έως και β΄ βαθμού καθώς και οι σύζυγοι αυτών, δεν έχουν το δικαίωμα συμμετοχής στο διαγωνισμό.

3.    **Περιγραφή του Διαγωνισμού:** Η έγκυρη συμμετοχή στο διαγωνισμό επιτυγχάνεται εφόσον ο χρήστης/συμμετέχων ακολουθήσει τη σελίδα @mothersblog\_gr και κάνει “mention” δυο (2) φίλους του στο post του διαγωνισμού που θα αναρτηθεί στο λογαριασμό Instagram του mothersblog.gr ([www.instagram.com/mothersblog\_gr/](http://www.instagram.com/mothersblog_gr/)). Ενεργώντας κατά τα ανωτέρω περιγραφόμενα, ο επισκέπτης αποδέχεται τους παρόντες όρους διαγωνισμού και λαμβάνει αυτομάτως συμμετοχή στην κλήρωση. Σχόλια με κακόβουλο ή προσβλητικό περιεχόμενο θα αφαιρούνται και οι υποβάλλοντες αυτά θα αποκλείονται από την κλήρωση.

4.       **Αντικείμενο Διαγωνισμού:** Τα δώρα που προκηρύσσονται είναι: α) δέκα (10) διπλές προσκλήσεις για την πρεμιέρα της ταινίας «ANGRY BIRDS 2», η οποία θα προβληθεί στον κινηματογράφο ΑΘΗΝΑΙΟΝ (Λεωφ. Βασιλίσσης Σοφίας αρ. 124, Αθήνα 115 26), την Τρίτη 03/09/2019 στις 19:00μ.μ., και β) για κάθε νικητή που θα κερδίσει την ως άνω διπλή πρόσκληση, ένα συλλεκτικό δώρο με θέμα την εν λόγω ταινία και συγκεκριμένα είτε μια (1) μάσκα ύπνου, είτε ένα (1) ποτήρι.

5.       **Προθεσμία συμμετοχής στο διαγωνισμό:** Η συμμετοχή στην κλήρωση μπορεί να πραγματοποιηθεί κατά τα ανωτέρω από την Παρασκευή **30/08/2019** ώρα **10:00π.μ.** έως την Δευτέρα **02/09/2019** ώρα **16:00μ.μ.**.

6.       **Ανάδειξη νικητών του διαγωνισμού:** Οι δέκα (10) νικητές του διαγωνισμού θ’ αναδειχθούν έπειτα από κλήρωση και θα λάβουν: α) από μια (1) διπλή πρόσκληση για την πρεμιέρα της ταινίας «ANGRY BIRDS 2», η οποία θα προβληθεί στον κινηματογράφο ΑΘΗΝΑΙΟΝ (Λεωφ. Βασιλίσσης Σοφίας αρ. 124, Αθήνα 115 26), την Τρίτη 03/09/2019 στις 19:00μ.μ., και β) από ένα συλλεκτικό δώρο με θέμα την εν λόγω ταινία και συγκεκριμένα είτε μια (1) μάσκα ύπνου, είτε ένα (1) ποτήρι. Από τη διαδικασία της κλήρωσης θα αναδειχθούν επίσης δέκα (10) επιλαχόντες οι οποίοι θα κληθούν να παραλάβουν δώρο κατά τη σειρά ανάδειξής τους, σε περίπτωση αποκλεισμού, άρνησης ή αδιαφορίας νικητή.

7.       **Τόπος χρόνος και διαδικασία ανάδειξης νικητή του διαγωνισμού:**Οι δέκα (10) δικαιούχοι, καθώς και οι δέκα (10) επιλαχόντες, θα αναδειχθούν έπειτα από ηλεκτρονική κλήρωση τη Δευτέρα **02/09/2019** ώρα **17:00μ.μ.**, στα γραφεία της Εταιρείας. Με την ολοκλήρωση της κλήρωσης συντάσσεται και το σχετικό πρακτικό της κλήρωσης παρουσία δικηγόρου. Το σχετικό πρακτικό φυλάσσεται από την διοργανώτρια εταιρεία για χρονικό διάστημα ενός μήνα.

8.       **Φύση Διαγωνισμού:**Τα δώρα του διαγωνισμού είναι ήδη προκαθορισμένα και συγκεκριμένα, και αποκλείεται η μεταβίβαση η ανταλλαγή ή η εξαργύρωσή τους. Σε περίπτωση που δεν προκύπτει ταυτοπροσωπία του προσώπου – χρήστη του λογαριασμού στο instagram μέσω της οποίας υπεβλήθη η συμμετοχή και του φυσικού προσώπου που διεκδικεί το δώρο του διαγωνισμού, η Εταιρεία διατηρεί το δικαίωμα να αρνηθεί τη χορήγηση του δώρου.

9.       **Ειδοποίηση νικητών.**Οι νικητές θα ειδοποιηθούν μέσω direct message στον προσωπικό τους λογαριασμό στο instagram, και θα πρέπει να αποστείλουν -έως την Τρίτη 03/09/2019 στις 10:00π.μ. μέσω Direct Message στο instagram του mothersblog.gr- το ονοματεπώνυμό τους και ένα τηλέφωνο επικοινωνίας. Σε περίπτωση που δεν επιτευχθεί η επικοινωνία εγκαίρως με νικητή για οποιονδήποτε λόγο, ο νικητής θα χάσει κάθε δικαίωμα επί του δώρου και το δώρο θα κληθεί να παραλάβει επιλαχών, ο οποίος θα ειδοποιηθεί τηλεφωνικά ή/και μέσω ηλεκτρονικού ταχυδρομείου (e-mail), και με αποστολή των στοιχείων εκ μέρους του έως την Τρίτη 03/09/2019 στις 12:00 το μεσημέρι. Σε περίπτωση που δεν επιτευχθεί η επικοινωνία εγκαίρως ούτε με τον επιλαχόντα, για οποιονδήποτε λόγο, ο επιλαχών θα χάσει κάθε δικαίωμα επί του δώρου και το δώρο θα μείνει αδιάθετο. Σε περίπτωση άρνησης αποστολής των στοιχείων που θα ζητηθούν από την Εταιρεία, από νικητή, για οποιοδήποτε λόγο, ή σε περίπτωση που δεν προκύπτει ταυτοπροσωπία μεταξύ του λογαριασμού μέσω του οποίου έλαβε συμμετοχή στη δημόσια προσφορά ο χρήστης – επισκέπτης και του φυσικού προσώπου που διεκδικεί το δώρο, η Εταιρεία διατηρεί το δικαίωμα να αρνηθεί τη χορήγηση του δώρου.

**10.   Παραλαβή δώρου.** Τα ονόματα των νικητών θα δοθούν από την Εταιρεία στο ταμείο του κινηματογράφου. Οι νικητές θα πρέπει να παραλάβουν αυτοπροσώπως την πρόσκλησή τους, με την επίδειξη της αστυνομικής τους ταυτότητας. Η παραλαβή του συλλεκτικού δώρου, θα γίνει ταχυδρομικώς, με αποστολή από την Εταιρεία στο χώρο διαμονής του νικητή σύμφωνα με τα στοιχεία που θα δηλώσει κατά την επικοινωνία του με την Εταιρεία. Σε περίπτωση που η εταιρεία που θα αναλάβει την αποστολή δεν μπορέσει να παραδώσει το δώρο για οποιονδήποτε λόγο (απουσία του νικητή, λανθασμένα ή ελλιπή στοιχεία κ.τ.λ.), η επαναποστολή θα γίνει με έξοδα του νικητή.

11.   **Τύχη δώρου σε περίπτωση κλήρωσης αποκλειόμενου προσώπου.** Στην περίπτωση που κάποιος συμμετέχων εργάζεται στις εταιρείες της παραγράφου 2, ή είναι συγγενικό του πρόσωπο έως και β΄ βαθμού και ανακηρυχθεί νικητής, ή σε περίπτωση που αναδειχθεί νικητής ανήλικο πρόσωπο, το δώρο θα μείνει αδιάθετο.

12.   **Συναίνεση του δικαιούχου σε διαφημιστική προβολή.** Η ΕΤΑΙΡΕΙΑ διατηρεί το δικαίωμα να ανακοινώσει το όνομα και να δημοσιεύσει φωτογραφίες των νικητών και των συνοδών τους στο site της ή/και σε οποιαδήποτε έντυπο ή μέσα μαζικής ενημέρωσης και να προβεί σε διαφημιστική εκμετάλλευση κάθε σχετικού γεγονότος όπως ενδεικτικά της παραλαβής των δώρων. Η ΕΤΑΙΡΕΙΑ επίσης διατηρεί το δικαίωμα στη χρήση του ονόματος των νικητών και των συνοδών τους και της φωτογραφίας τους για λόγους διαφημιστικής προβολής από την ίδια, χωρίς την καταβολή οποιασδήποτε αμοιβής ή αποζημίωσης. Άρνηση νικητή να συμμετάσχει σε σχετικό διαφημιστικό πρόγραμμα ή άλλη ανακοίνωση ή άρνηση να περιληφθεί το όνομά του σε καταχωρήσεις, εφόσον κληθεί, δίνει στο δικαίωμα στην ΕΤΑΙΡΕΙΑ να αρνηθεί την χορήγηση του σχετικού δώρου. Οι δικαιούχοι δηλώνουν ότι συγκατατίθενται στη χρήση των οποιαδήποτε αρχείων προβολής (βίντεο, φωτογραφία κλπ) που υλοποιήθηκαν κατά την διάρκεια του διαγωνισμού ή της παραλαβής των δώρων.

13. **Επεξεργασία προσωπικών δεδομένων.** Η ΕΤΑΙΡΕΙΑ λαμβάνει τα απαραίτητα μέτρα προκειμένου να διασφαλίσει πλήρως την ιδιωτικότητα των χρηστών/συμμετεχόντων στο διαγωνισμό και την ασφάλεια των δεδομένων τους, σε πλήρη εναρμόνιση με την κείμενη ευρωπαϊκή (Ευρωπαϊκός Κανονισμός για την Προστασία Προσωπικών Δεδομένων 2016/679) και εθνική νομοθεσία. Τα προσωπικά δεδομένα των χρηστών/συμμετεχόντων θα διατηρηθούν από την ΕΤΑΙΡΕΙΑ για όσο χρονικά διάστημα απαιτείται για την εκτέλεση της ­παρούσας σύμβασης και για την παραλαβή του δώρου από το νικητή. Τα δεδομένα των χρηστών/ συμμετεχόντων εκτός του νικητή, διαγράφονται άμεσα με το πέρας του διαγωνισμού και δεν χρησιμοποιούνται για περαιτέρω επεξεργασία. Περισσότερες πληροφορίες αναφορικά με οποιοδήποτε ζήτημα σχετικά με την ασφάλεια των προσωπικών δεδομένων και την άσκηση των δικαιωμάτων των χρηστών/ συμμετεχόντων μπορούν να αναζητηθούν στην ιστοσελίδα της ΕΤΑΙΡΕΙΑΣ ([www.mothersblog.gr](http://www.mothersblog.gr/)).

14.   **Περιορισμός ευθύνης εταιρείας.** Η ΕΤΑΙΡΕΙΑ δεν φέρει καμία απολύτως ευθύνη εάν, για λόγους που βρίσκονται έξω από την σφαίρα του ελέγχου της  τα διατηρούμενα αρχεία της αλλοιωθούν ή καταστραφούν μερικώς ή ολοσχερώς. Η ΕΤΑΙΡΕΙΑ τυγχάνει απλή διεκπεραιώτρια του παρόντος διαγωνισμού και η σχέση που θα προκύψει σε περίπτωση νίκης μεταξύ του συμμετέχοντος και του προσφέροντος το δώρο φυσικού/νομικού προσώπου είναι πρωτογενής, αυτοτελής και ανεξάρτητη με την ΕΤΑΙΡΕΙΑ η ευθύνη της οποίας περιορίζεται μόνο στην επιτυχή και διαφανή διεξαγωγή του διαγωνισμού. Οποιαδήποτε τυχόν έξοδα σχετίζονται με την παραλαβή/χρήση των προσκλήσεων θα βαρύνουν αποκλειστικά τους νικητές.

15.   **Δημοσιότητα όρων διαγωνισμού:**Oι όροι του παρόντος Διαγωνισμού θα είναι αναρτημένοι εντός άρθρου που θα αναφέρεται στο διαγωνισμό, στην ιστοσελίδα  [www.mothersblog.gr](http://www.mothersblog.gr) καθ’ όλη την διάρκεια του διαγωνισμού.

16.   **Επιφύλαξη δικαιώματος τροποποίησης.**Η ΕΤΑΙΡΕΙΑ διατηρεί το δικαίωμα να τροποποιεί τους όρους του διαγωνισμού, να αλλάξει τα προσφερόμενα δώρα, να παρατείνει ή να συντομεύει τη διάρκειά του Διαγωνισμού και χωρίς προειδοποίηση.

**Για την Εταιρεία**